Výtok po hysterektomii
Dobrý deň, 11. Januára som podstúpila operáciu, kde mi zobrali maternicu, vaječníky mi nechali. Je to už skoro tri mesiace a teraz som začala trochu špiniť, mám aj obdobie kedy by som mala mať menštruáciu. Môže to byť tým. Alebo mám vyhľadať lekára. Na kontrolu idem v utorok po sviatkoch.Ďakujem.
Dobrý deň,
ďakujeme za Vašu otázku.
Pokiaľ máte ponechané vaječníky a krčok, môže sa u Vás objavovať menštruácia, hoci slabá a nepravidelná. Potrebné informácie Vám však povedia v ambulancii gynekológa.
Prajem pevné zdravie.
S pozdravom
PharmDr. Veronika Kiabová